### Beslutningstema

Det skal besluttes, om der skal gives en landzonetilladelse til lovliggørelse af opsætning af 3 lysprojektør på den overdækkede driving range-bygning samt indbyggede spotlamper inde i bygningen på [adresse], [adresse]

### Sagsfremstilling

Forvaltningen har modtaget en henvendelse fra naboen til golfbanen om, hvorvidt Tønder Golfklub har tilladelse til at have projektører på driving range-bygningen.

Den 11. oktober 2021 meddelte forvaltningen landzonetilladelse til opførelse af 3 bygninger på ejendommen matr. nr. 28 Jejsing, [adresse], beliggende Tidsholmvej 6, 6270 Tønder. ([adresse]).

Der opføres følgende bygninger, som alle har en højde på 4 meter:

* En overdækket driving range-bygning på 200 m2.
* En trænerbygning på 72 m2.
* En tilbygning på 118 m2.

Det var i forbindelse med ansøgningen et stort ønske fra golfklubben, at der skulle kunne øves udslag hele året.

I ansøgningen var der dog ikke nævnt, at der skulle opsættes 3 projektører på driving range-bygningen, eller at der skulle indbygges spot i samme bygningen.

Efter § 35 i planloven må der i landzone ikke uden tilladelse fra kommunen foretages udstykning, opføres ny bebyggelse eller ske ændringer i anvendelsen af bestående bebyggelse og ubebyggede arealer.

Området med golfbanen er lokalplanlagt og er dermed en naturlig del af området.

Opsætning af projektører samt at der indbygges spot i bygningen vurderes til at kræve en en landzonetilladelse.

Kraftigt lys påvirker og forstyrrer i de mørke perioder af døgnet og året.

Da lyset er opsat, kræver det en lovliggørelse af forholdende.

I udkast til landzonetilladelsen er der stillet vilkår om, at lyset kun må være tændt i tidsrummet kl. 8 - 22.

Desuden er der stillet vilkår om, at der skal ske afskærmning af projektørerne ind mod naboen for at undgå lysgener hos naboen.

Afskærmning af projektørerne ind mod naboen er allerede foretaget.

Det vil være muligt at se lys fra banen, men afskærmingen gør, at der ikke vil være blænding af naboer.

Det er forvaltningens vurdering, at med de stillede vilkår og den allerede opsatte afskærmning på projektørerne, vil det være tåleligt for naboer.

Følgende er vedlagt som bilag:

- Indsigelser fra naboen, og [adresse] bemærkninger til indsigelserne.

- Billeder, der viser afskærmningen af projektør.

- kort, der viser placering af driving range-bygningen ind mod naboen.

### Lovgrundlag

Planloven

### Fagchefen for Plan og Udvikling indstiller,

|  |  |
| --- | --- |
| at | der gives landzonetilladelse til lovliggørelse af opsætning af 3 lysprojektør på drivingrange-bygningen og opsætning af spot inde i bygningen. |

### Beslutning

Indstillingen godkendt, idet udvalget ønsker, at der i tilladelsen indsættes betingelse om, at det levende hegn i skel mod nabo bevares